Ir-Regolament tal-Kummissjoni (KE) Nru 771/2004
tat-23 ta' April 2004
li jistabbilixxi l-miżuri transizzjonali fir-rigward tal-kontinwazzjoni tal-prodotti tal-protezzjoni tal-pjanti li jkun fihom ċerti sustanzi attivi wara l-adeżjoni ta’ l-Istati Membri ġodda ma l-Unjoni Ewropea
(Test b'relevanza tal-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat it-Trattat of Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Poland, l-Islovenja u l-Islovakkja, u partikolarment l-Artikolu 2(3) tiegħu,
Wara li kkunsidrat l-Att ta' l-Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Poland, l-Islovenja u l-Islovakkja, u partikolarment l-Artikolu 42 tiegħu,
Wara li kkunsidrat d-Direttiva tal-Kunsill 91/414/KEE tal-15 ta' Lulju 1991 li tirrigwarda t-tqegħid fis-suq ta' prodotti għall-protezzjoni tal-pjanti [1], u partikolarment ir-raba' subparagrafu ta' l-Artikolu 8 [2] tagħha,
Billi:
(1) Ir-Regolament tal-Kummissjoni (KE) Nru 2076/2002 (2) u d-Deċiżjoni tal-Kummissjoni 2002/928/KE [3], fihom dispożizzjonijiet għan-nuqqas ta' l-inklużjoni ta' ċerti sustanzi attivi fl-Anness I tad-Direttiva 91/414/KEE u għall-itirar mill-Istati Membri ta' l-awtorizzazzjonijiet kollha għall-prodotti tal-protezzjoni tal-pjanti li jkun fihom dawk is-sustanzi attivi.
(2) L-Ungerija applikat għall-miżuri transitorji għal ċerti sustanzi attivi sabiex tassigura li l-produzzjoni tista tkun imnaqqsa gradwalment jew li dossier li jissodisfa l-ħtiġiet tad-Direttiva 91/414/KEE jista jkun ippreżentat.
(3) Xi miżuri transitorji meħtieġa sabiex jiffaċilitaw it-transizzjoni mir-reġim eżistenti fl-Istati Membri ġodda lejn dak li jirriżulta mill-applikazzjoni tar-regoli fitosanitarji għandhom ikunu illimitati għal peridjodu ta' tlett snin bħala segwiment tad-data ta' l-adeżjoni.
(4) Diversi Stati Membri ġodda kienu informaw lill-Kummissjoni li hemm sustanzi attivi fis-suq tagħhom li ma kienux fis-suq tal-Istati Membri preżenti. Huwa xieraq li jkun hemm provvediment li dawn is-sustanzi attivi jistgħu jibqgħu fis-suq sabiex ikun possibbli li dawn ikunu reveduti fir-raba' fażi tal-programm ta' reviżjoni.
(5) Il-miżuri li hemm provvediment dwarhom f'dan ir-Regolament huma b'konformità ma l-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali,
ADOTTAT DAN IR-REGOLAMENT:
Artikolu 1
L-Istati Membri speċifikati fil-kolonna B ta' l-Anness I għandhom jassiguraw li l-awtorizzazzjonijiet għall-prodotti tal-protezzjoni tal-pjanti li jkun fihom is-sustanzi attivi elenkati fil-kolonna A jkunu irtirati mill-anqas sad-data murija fil-kolonna C.
Huma għandhom jassiguraw li l-kontinwament ta' l-użu jkun aċċettabbli biss sal-limitu li dawn ma jkollhomx xi effett ħażin fuq is-saħħa umana jew ta' l-annimali u li ma jkollhomx xi effett mhux-aċċettabbli fuq l-ambjent.
Artikolu 2
L-Istati Membri jistgħu jawtorizzaw, jew jawtorizzaw mill-ġdid, it-tqegħid fis-suq tal-prodotti tal-protezzjoni tal-pjanti li jkun fihom is-sustanzi attivi referuti fl-Anness II sat-30 ta' April 2007, sakemm deċiżjoni ma tkunx meħudha qabel dik id-data li ma tkunx inkluża s-sustanza attiva fl-Anness I tad-Direttiva 91/414/KEE.
Artikolu 3
Dan ir-Regolament għandu jidħol fis-seħħ suġġett għal, u fid-data tad-dħul fis-seħħ tat-Trattat ta' l-Adeżjoni tar-Repubblika Ċeka, l-Estonja, Ċipru, il-Latvja, il-Lituwanja, l-Ungerija, Malta, il-Polonja, l-Islovenja u l-Islovakkja.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-23 ta' April 2004.